Návrh

Komuniké

      Vláda Slovenskej republiky na svojom zasadnutí dňa...................... prerokovala a schválila 
návrh na uzavretie Dohovoru o uľahčení prístupu k justičným orgánom v cudzine, ktorý bol prijatý Haagskou konferenciou medzinárodného práva súkromného  25. októbra 1980.
Tento dohovor nahrádza niektoré ustanovenia Dohovoru o civilnom konaní z roku 1954 (vyhláška ministra zahraničných vecí č. 72/1966 Zb.) a jeho cieľom je jednak upraviť výhody a imunity cudzincov v občianskom konaní pred súdmi zmluvných strán a jednak umožniť navrhovateľom zo zmluvných strán, aby využitím mechanizmu dohovoru mohli v prípadoch, že sú účastníkmi konania v cudzine, žiadať o priznanie oslobodenia od súdnych poplatkov a trov konania pred súdom v cudzine.